# Anexo IV Modelo de curriculum vitae

O Curriculum Vitae conterá unha primeira parte obrigatoria coa información necesaria para a verificación dos requisitos e da valoración curricular e unha segunda parte de formato libre, co currículo detallado do candidato.

1. **CONTIDO INICIAL OBRIGATORIO:**
2. Cumprimento de requisitos

Cumprimente os seguintes criterios segundo se indican na sección “REQUISITOS DOS/DAS ASPIRANTES” da praza. Todos os candidatos deberán cumprir os requisitos mínimos esixidos para a praza.

As persoas seleccionadas deberán acreditar documentalmente o cumprimento dos requisitos mínimos indicados segundo se establece no apartado “VI Acreditación de requisitos e méritos” das Bases.

|  |  |
| --- | --- |
| **CRITERIO** | **Valor** |
| Titulación requirida | *Indique a titulación da que dispoña que cumpra os requisitos mínimos esixidos para a praza* |
| Experiencia requirida | *Indique a experiencia académica ou profesional da que dispoña que permita acreditar o cumprimento dos requisitos mínimos esixidos para a praza. Para cada experiencia profesional debe indicar:*   1. *Nome da entidade contratante (indicando se é pública ou privada)* 2. *Nome do posto desenvolvido (indicando a relación co posto ofertado)* 3. *Breve descrición das tarefas realizadas (indicando a relación co posto ofertado)* 4. *Número de meses contratado: A experiencia valorarase por mes completo traballado, sen ponderarse proporcionalmente no caso de ser inferiores a un mes. Tomarase como referencia a vida laboral, dividindo por 30 a acumulación dos días correspondentes aos contratos avaliados que figuren na vida laboral (ou documento internacional substitutorio)*   *Calquera outro dato requirido no apartado “Experiencia requirida” da sección “REQUISITOS DOS/DAS ASPIRANTES” do Anexo 2 das Bases da Convocatoria* |
| Idiomas | *Indique o nivel dos idiomas requiridos do que dispoña e medio de acreditación (certificación, título ou mediante “Proba de nivel”), tal e como se indica no apartado “Acreditación de requisitos e méritos” do Anexo 2 das Bases da Convocatoria.* |
| Outros | *Calquera outro dato requirido no apartado “Outros” da sección “REQUISITOS DOS/DAS ASPIRANTES” do Anexo 2 das Bases da Convocatoria* |

1. Listado de méritos curriculares

Cumprimente os seguintes criterios segundo se requiren no apartado “Valoración curricular” da sección “MERITOS A VALORAR” da praza.

As persoas seleccionadas deberán acreditar documentalmente os méritos indicados segundo se establece no apartado “VI Acreditación de requisitos e méritos” das Bases.

|  |  |
| --- | --- |
| **CRITERIO** | **Valor** |
| **CRITERIO CV1 (Expediente académico)** | *Indique o valor da nota media do expediente académico*  *O valor da nota media do expediente académico indicarase segundo as normas acordadas na RESOLUCIÓN do 15 de setembro de 2011, da Secretaría Xeral Técnica da Consellería de Educación e Ordenación Universitaria, pola que se dispón a publicación do protocolo de colaboración para a valoración dos expedientes académicos.*  *Non se avaliarán expedientes de titulacións obtidos en España onde non veña recoñecida a nota media segundo o Real Decreto 1125/2003, do 5 de setembro, polo que se establece o sistema europeo de créditos e o sistema de cualificacións nas titulacións universitarias de carácter oficial e validez en todo o territorio nacional.*  *No caso de titulacións obtidas no estranxeiro, deberá presentarse a declaración de equivalencia de notas medias de estudios universitarios realizados en centros estranxeiros, segundo a resolución do 21 de marzo de 2016 da Dirección General de Política Universitaria do Ministerio de Educación, Cultura e Deporte e a resolución do 21 de xullo de 2016*  *(*[*https://www.universidades.gob.es/equivalencia-de-notas-medias-de-estudios-universitarios-realizados-en-centros-extranjeros/*](https://www.universidades.gob.es/equivalencia-de-notas-medias-de-estudios-universitarios-realizados-en-centros-extranjeros/)*).* |
| **CRITERIO CV2**  **(Formación)** | *Indique a formación adicional ou especializada da que dispoña, especificando claramente os datos que permitan acreditar o cumprimento dos requisitos valorables (denominación, área afín ao posto, duración, contidos, centro de formación…)* |
| **CRITERIO CV3**  **(Nivel de idiomas)** | *Indique nivel de idiomas superior ao esixido ou idioma adicional ao requirido xunto ao nivel do que dispoña, e medio de acreditación (certificación, título ou mediante “Proba de nivel”), tal e como se indica no apartado “Acreditación de requisitos e méritos” do Anexo 2 das Bases da Convocatoria.* |
| **CRITERIO CV4**  **(Certificacións profesionais)** | *Indique as certificacións profesionais afíns ao posto das que dispoña, especificando claramente os datos que permitan acreditar o cumprimento dos requisitos valorables (denominación, nivel, data de renovación, certificador…)* |
| **CRITERIO CV5**  **(Experiencia académica ou profesional)** | *Indique a experiencia académica ou profesional adicional á esixida da que dispoña.*  *Para cada experiencia debe indicar:*   * *Nome da entidade contratante (indicando se é pública ou privada)* * *Nome do posto desenvolvido (indicando a relación co posto ofertado)* * *Breve descrición das tarefas realizadas (indicando a relación co posto ofertado)* * *Número de meses de contrato: A experiencia valorarase por mes completo traballado, sen ponderarse proporcionalmente no caso de ser inferiores a un mes. Tomarase como referencia a vida laboral, dividindo por 30 a acumulación dos días correspondentes aos contratos avaliados que figuren na vida laboral (ou documento internacional substitutorio)*   *No seu caso, relacione publicacións propias ou nas que participase en áreas afíns ao posto indicando:*   * *Referencia bibliográfica completa: Autores (destacando o seu nome), título do artigo ou capítulo, nome da revista/libro/congreso, ano de publicación, volume, número e páxinas (se procede), DOI ou ligazón.* * *Tipo de publicación: Artigo en revista indexada (JCR, Scopus, WoS), capítulo de libro, actas de congreso, informe técnico...* * *Indexación e impacto (se aplica): Factor de impacto, cuartil (Q1, Q2...), bases de datos nas que está indexada (Scopus, WoS, Dialnet, etc.).* * *Afiliación institucional (se procede): Universidade, centro de investigación ou entidade coa que se realizou a publicación.* * *Relación coas áreas afíns ao posto*   *No seu caso, ferramentas ou scripts desenvolvidos ou que participase no seu desenvolvemento, indicando:*   * *Nome do script ou ferramenta e as tecnoloxías utilizadas (Python, R, SQL, API, etc.). No seu caso indicar engadir o framework, API ou software utilizado.* * *Obxectivo e funcionalidade (brevemente), destacando a relación coas áreas afíns ao posto, no seu caso..* * *Impacto e aplicación práctica (en proxectos, procesos mellorados, número de usuarios, aforro de tempo…).* * *Código aberto ou referencia, se está dispoñible (ligazón a GitHub, GitLab ou outra plataforma).*   *No seu caso, título e un resumo do TFG, TFM ou tese doutoral, no que quede claramente reflexado que a temática principal está relacionada coa valorada.*  *Calquera outro dato requirido no apartado “Valoración curricular” da sección “MERITOS A VALORAR” da praza do Anexo 2 das Bases da Convocatoria* |

1. **CONTIDO LIBRE**

Esta segunda parte conterá o currículo detallado do candidato.